Document ID: 32010D0683

KOMISSION PÄÄTÖS,
annettu 9 päivänä marraskuuta 2010,
rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti sementtien, rakennuskalkkien ja muiden hydraulisten sideaineiden osalta tehdyn päätöksen 97/555/EY muuttamisesta
(tiedoksiannettu numerolla K(2010) 7603)
(ETA:n kannalta merkityksellinen teksti)
(2010/683/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 13 artiklan 4 kohdan a alakohdan,
on kuullut pysyvää rakennusalan komiteaa,
sekä katsoo seuraavaa:
(1)
Komissio teki 14 päivänä heinäkuuta 1997 päätöksen 97/555/EY rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti sementtien, rakennuskalkkien ja muiden hydraulisten sideaineiden osalta (2).
(2)
Tarkasteltuaan tuoteryhmää ”Rakennuskalkit” jäsenvaltiot ja komissio pitivät tarpeellisena vahvistaa tehtaan sisäisen laadunvalvontajärjestelmän varmentamiseen osallistuvan kolmannen osapuolen asemaa.
(3)
Päätöstä 97/555/EY olisi sen vuoksi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 97/555/EY liite III tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä marraskuuta 2010.

Labels: 7
3
1
0